Филозофски факултет

Универзитет у Нишу

Наставно-научном већу

**Предмет: Измена силабуса на предмету Комуникологија (ОАС Новинарство и ОАС Комуницирање и односи с јавношћу)**

    На електронској седници Департмана за комуникологију и новинарство одржаној 07. 10. 2021. године, Веће Департмана за комуникологију и новинарство усвојило је предлог да силабус предмета *Комуникологија* буде измењен.

**Образложење:**

Силабус из предмета Комуникологија који је акредитован 2021. године предвиђа 60 поена за усмени испит и 40 за предиспитне активности. Силабус је послат у акредитацију док је тај предмет још увек држао претходни професор који је у међувремену пензионисан. Сада је на том предмету доц. др Марта Митровић.

Садашњи предметни професор сматра да би требало студентима омогућити упис прелазних оцена, на основу предиспитних активности. Предлог предметног професора је да расподела поена буде 40 усмени испит и 60 предиспитне обавезе (колоквијуму 15+15 и вежбе 30).

Такође, колегиница Митровић је предложила и увођење књиге *Комуникологија,* ауторке Зорице Томић, као обавезни део литературе.

У Нишу, 07. 10. 2021. године



Доц. др Невен Обрадовић

Управник Департмана за комуникологију и новинарство